Kommissionens forordning (EF) nr. 2154/2003

af 10. december 2003

om foreløbig tilladelse til at anvende bestemte mikroorganismer i foderstoffer (Enterococcus faecium og Lactobacillus acidophilus)

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 70/524/EØF af 23. november 1970 om tilsætningsstoffer til foderstoffer(1), senest ændret ved Kommissionens direktiv 2003/7/EF(2), særlig artikel 3 og artikel 9e, stk. 1, og

ud fra følgende betragtninger:

(1) I direktiv 70/524/EØF er det fastsat, at der ikke må markedsføres tilsætningsstoffer, medmindre der er givet en EF-tilladelse.

(2) For så vidt angår tilsætningsstoffer som omhandlet i bilag C, del II, i direktiv 70/524/EØF, som omfatter mikroorganismer, kan der gives foreløbig tilladelse til et nyt tilsætningsstof eller en ny anvendelse af et allerede tilladt tilsætningsstof til foderstoffer, såfremt betingelserne i direktivet er opfyldt, og det ud fra de foreliggende resultater med rette kan formodes, at stoffet har én af de virkninger, der er omhandlet i direktivets artikel 2, litra a), når det anvendes i forbindelse med foder. Gyldighedsperioden for den foreløbige tilladelse kan ikke være over fire år.

(3) Vurderingen af ansøgningerne om tilladelse til de mikroorganismer, der er omhandlet i bilaget til denne forordning, viser, at alle betingelser for foreløbig tilladelse i henhold til artikel 9e, stk. 1, i direktiv 70/524/EØF er opfyldt.

(4) Der er med Kommissionens forordning (EF) nr. 666/2003(3) allerede givet tilladelse til at anvende Enterococcus faecium til smågrise og slagtesvin i en periode på fire år.

(5) Der er fremlagt nye oplysninger til støtte for en ansøgning om at udvide tilladelsen til anvendelse af Enterococcus faecium til også at omfatte søer.

(6) Der er fremlagt oplysninger til støtte for en ansøgning vedrørende det nye tilsætningsstof Lactobacillus acidophilus til æglæggende høner.

(7) Anvendelsen af Lactobacillus acidophilus til æglæggende høner og Enterococcus faecium til søer, som anført i bilaget, bør derfor tillades foreløbigt for en periode på fire år og opføres i kapitel IV i listen over tilladte tilsætningsstoffer til foderstoffer.

(8) Den Videnskabelige Komité for Foder har afgivet positiv udtalelse om sikkerheden ved anvendelsen af de pågældende mikroorganismer på de betingelser, der er fastsat i bilaget til denne forordning.

(9) Vurderingen af ansøgningerne viser, at der kræves bestemte procedurer for at beskytte arbejdstagere mod at blive udsat for de tilsætningsstoffer, der er anført i bilaget. En sådan beskyttelse er dog sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet(4), ændret ved Europa-Parlamentets og Rådets forordning (EF) nr. 1882/2003(5).

(10) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

De tilsætningsstoffer, der tilhører gruppen "mikroorganismer", og som er opregnet i bilaget, tillades anvendt som tilsætningsstoffer til foderstoffer på de i bilaget fastsatte betingelser.

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. december 2003.

På Kommissionens vegne

David Byrne

Medlem af Kommissionen

(1) EFT L 270 af 14.12.1970, s. 1.

(2) EFT L 22 af 25.1.2003, s. 28.

(3) EUT L 96 af 12.4.2003, s. 11.

(4) EFT L 183 af 29.6.1989, s. 1.

(5) EUT L 284 af 31.10.2003, s. 1.

BILAG

>TABELPOSITION>